ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ
Πράξη 1 της 2.2.2023
Τροποποίηση της υπ’ αρ. 8/28.2.2022 Πράξης
Υπουργικού Συμβουλίου «Σύσταση, συγκρότηση και λειτουργία της Κυβερνητικής Επιτροπής
για την παρακολούθηση του έργου της αναβάθμισης, ανάδειξης και υπόγειας επέκτασης του
Εθνικού Αρχαιολογικού Μουσείου» (Α’ 72).
ΤΟ ΥΠΟΥΡΓΙΚΟ ΣΥΜΒΟΥΛΙΟ
Έχοντας υπόψη:
1. Τις διατάξεις:
α) Των άρθρων 4, 5, 8, 9 και της παρ. 22 του άρθρου 119
του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών
οργάνων και της κεντρικής δημόσιας διοίκησης» (Α’ 133),
β) του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
γ) του π.δ. 80/2019 «Διορισμός του Κυριάκου Μητσοτάκη του Κωνσταντίνου, Αρχηγού του Κόμματος της
"Νέας Δημοκρατίας" (Ν.Δ.), ως Πρωθυπουργού» (Α’ 118),
δ) του π.δ. 83/2019 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (Α’ 121 και διόρθ. σφαλμ. Α’ 126),
ε) του π.δ. 6/2020 «Διορισμός Υπουργού και Αναπληρωτή Υπουργού» (Α’ 5),
στ) του π.δ. 62/2020 «Διορισμός Αναπληρωτών Υπουργών και Υφυπουργών» (Α’ 155),
ζ) του π.δ. 2/2021 «Διορισμός Υπουργών, Αναπληρωτών Υπουργών και Υφυπουργών» (Α’ 2),
η) του π.δ. 56/2021 «Διορισμός Υπουργού και Υφυπουργών» (Α’ 142),
θ) του π.δ. 68/2021 «Διορισμός Υπουργών, Αναπληρώτριας Υπουργού και Υφυπουργών» (Α’ 155),
ι) του π.δ. 71/2021 «Διορισμός Υπουργού και Υφυπουργού» (Α’ 162),
ια) του π.δ. 8/2022 «Διορισμός Υπουργού Αγροτικής
Ανάπτυξης και Τροφίμων» (Α’ 19),
ιβ) της υπ’ αρ. 2/7.1.2021 κοινής απόφασης του Πρωθυπουργού και του Υπουργού Περιβάλλοντος και Ενέργειας
«Ανάθεση αρμοδιοτήτων στον Υφυπουργό Περιβάλλοντος και Ενέργειας, Νικόλαο Ταγαρά» (Β’ 45) και
ιγ) της υπ’ αρ. 8/28.2.2022 Πράξης Υπουργικού Συμβουλίου «Σύσταση, συγκρότηση και λειτουργία της
Κυβερνητικής Επιτροπής για την παρακολούθηση του
έργου της αναβάθμισης, ανάδειξης και υπόγειας επέκτασης του Εθνικού Αρχαιολογικού Μουσείου» (Α’ 72).
2. Την ανάγκη τροποποίησης της υπ’ αρ. 8/28.2.2022
Πράξης Υπουργικού Συμβουλίου, προκειμένου να προβλεφθεί η συμμετοχή του Δημάρχου Αθηναίων στην Κυ-
βερνητική Επιτροπή για την παρακολούθηση του έργου
της αναβάθμισης, ανάδειξης και υπόγειας επέκτασης του
Εθνικού Αρχαιολογικού Μουσείου.
3. Το γεγονός ότι από τις διατάξεις της παρούσας πράξης δεν προκαλείται πρόσθετη δαπάνη σε βάρος του
κρατικού προϋπολογισμού.
4. Την εισήγηση της Υπουργού Πολιτισμού και Αθλητισμού.
5. Την πρόταση του Πρωθυπουργού, αποφασίζει:
Άρθρο μόνο
Συμμετοχή και αναπλήρωση Δημάρχου
Αθηναίων στην Κυβερνητική Επιτροπή για την
παρακολούθηση του έργου της αναβάθμισης,
ανάδειξης και υπόγειας επέκτασης του Εθνικού
Αρχαιολογικού Μουσείου- Τροποποίηση
άρθρου 2 της υπ’ αρ. 8/28.2.2022 Π.Υ.Σ.
Στο άρθρο 2 της υπ’ αρ. 8/28.2.2022 Πράξης Υπουργικού Συμβουλίου περί της συγκρότησης της Κυβερ-
νητικής Επιτροπής για την παρακολούθηση του έργου
της αναβάθμισης, ανάδειξης και υπόγειας επέκτασης
του Εθνικού Αρχαιολογικού Μουσείου, επέρχονται οι
εξής τροποποιήσεις: α) μετά από την παρ. 1 προστίθεται παρ. 1α περί συμμετοχής του Δημάρχου Αθη-
ναίων στην εν λόγω Κυβερνητική Επιτροπή, β) στην
παρ. 2 προστίθεται τρίτο εδάφιο περί αναπλήρωσης
του Δημάρχου Αθηναίων και το άρθρο 2 διαμορφώνεται ως εξής:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Φεβρουαρίου 2023
ΤΕΥΧΟΣ  ΠΡΩΤΟ
Αρ. Φύλλου 26
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος A’ 26/13.02.2023
«Άρθρο 2
Συγκρότηση
1. Η Επιτροπή συγκροτείται και αποτελείται από:
α) τον Υπουργό Πολιτισμού και Αθλητισμού, ως Πρόεδρο,
β) τον Αναπληρωτή Υπουργό Ανάπτυξης και Επενδύσεων,
γ) τον Υφυπουργό Περιβάλλοντος και Ενέργειας, αρμόδιο για θέματα χωροταξίας και αστικού περιβάλλοντος,
δ) τον Γενικό Γραμματέα Χωρικού Σχεδιασμού και Αστικού Περιβάλλοντος του Υπουργείου Περιβάλλοντος και
Ενέργειας,
ε) τον Γενικό Γραμματέα Πολιτισμού του Υπουργείου
Πολιτισμού και Αθλητισμού, ως μέλη.
1α. Στις συνεδριάσεις της Επιτροπής μετέχει, χωρίς
δικαίωμα ψήφου, ο Δήμαρχος Αθηναίων.
2. Σε περίπτωση απουσίας ή κωλύματος, καθήκοντα
Προέδρου της Επιτροπής ασκεί ο Γενικός Γραμματέας
Πολιτισμού του Υπουργείου Πολιτισμού και Αθλητισμού. Τα λοιπά μέλη ορίζουν τους αναπληρωτές τους
στην πρώτη συνεδρίαση της Επιτροπής. Σε περίπτωση
απουσίας ή κωλύματος, ο Δήμαρχος Αθηναίων ορίζει
τον αναπληρωτή του.».
Η πράξη αυτή να δημοσιευθεί στην Εφημερίδα της
Κυβερνήσεως.
Ο Πρωθυπουργός
ΚΥΡΙΑΚΟΣ ΜΗΤΣΟΤΑΚΗΣ
Τα Μέλη του Υπουργικού Συμβουλίου
ΠΑΝΑΓΙΩΤΗΣ ΠΙΚΡΑΜΜΕΝΟΣ, ΧΡΗΣΤΟΣ ΣΤΑΪΚΟΥΡΑΣ, ΣΠΥΡΙΔΩΝAΔΩΝΙΣ ΓΕΩΡΓΙΑΔΗΣ, ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ, ΝΙΚΟΛΑΟΣ
ΠΑΝΑΓΙΩΤΟΠΟΥΛΟΣ, ΝΙΚΗ ΚΕΡΑΜΕΩΣ, ΚΩΝΣΤΑΝΤΙΝΟΣ ΧΑΤΖΗΔΑΚΗΣ,
ΑΘΑΝΑΣΙΟΣ ΠΛΕΥΡΗΣ, ΚΩΝΣΤΑΝΤΙΝΟΣ ΣΚΡΕΚΑΣ, ΠΑΝΑΓΙΩΤΗΣ
ΘΕΟΔΩΡΙΚΑΚΟΣ, ΣΤΥΛΙΑΝΗ ΜΕΝΔΩΝΗ, ΚΩΝΣΤΑΝΤΙΝΟΣ ΤΣΙΑΡΑΣ,
ΜΑΥΡΟΥΔΗΣ ΒΟΡΙΔΗΣ, ΠΑΝΑΓΙΩΤΗΣ ΜΗΤΑΡΑΚΗΣ, ΚΩΝΣΤΑΝΤΙΝΟΣ
ΚΑΡΑΜΑΝΛΗΣ, ΙΩΑΝΝΗΣ ΠΛΑΚΙΩΤΑΚΗΣ, ΓΕΩΡΓΙΟΣ ΓΕΩΡΓΑΝΤΑΣ,
ΒΑΣΙΛΕΙΟΣ
ΚΙΚΙΛΙΑΣ,
ΧΡΗΣΤΟΣ
ΣΤΥΛΙΑΝΙΔΗΣ,
ΓΕΩΡΓΙΟΣ
ΓΕΡΑΠΕΤΡΙΤΗΣ, ΚΥΡΙΑΚΟΣ ΠΙΕΡΡΑΚΑΚΗΣ, ΧΡΗΣΤΟΣ-ΓΕΩΡΓΙΟΣ
ΣΚΕΡΤΣΟΣ, ΘΕΟΔΩΡΟΣ ΣΚΥΛΑΚΑΚΗΣ, ΝΙΚΟΛΑΟΣ ΠΑΠΑΘΑΝΑΣΗΣ,
ΜΙΛΤΙΑΔΗΣ ΒΑΡΒΙΤΣΙΩΤΗΣ, ΑΣΗΜΙΝΑ ΓΚΑΓΚΑ, ΣΤΥΛΙΑΝΟΣ ΠΕΤΣΑΣ

[Source: 20230100026.pdf | Tokens: 5148]